tartuNLP/wikipedia-smugri-20251201 huggingface dataset:
Eesti Kultuurikorraldajate Liit

Eesti Kultuurikorraldajate Liit on Eesti kultuurikorraldajaid ühendav liit. Liidu eesmärkide seas on edendada Eestis kultuurikorraldusega seotut.
Liit kanti Äriregistrisse 2015. 
Liidu kõrgeim organ on juhatus. Juhatuse esimees on Merli Antsmaa.
2019. aasta Ukraina parlamendivalimised

2019. aasta Ukraina parlamendivalimised toimusid ennetähtaegselt 21. juulil 2019.
Ennetähtaegsete valimiste korraldamise küsimus.
21. mail saatis president Volodõmõr Zelenskõi oma ukaasiga laiali Ukraina Ülemraada ning määras ennetähtaegsete valimiste toimumise ajaks 21. juuli 2019, kuid see otsus vaidlustati Ukraina Ülemkohtus. 24. mail esitas Ülemraada saadikute grupp Ukraina Konstitutsioonikohtule kaebuse, milles palusid tunnistada põhiseadusevastaseks presidendi ukaas Ülemraada laialisaatmise kohta. 20. juunil 2019 tunnistas Ukraina Konstitutsioonikohus ukaasi põhiseaduspäraseks, kuid enne otsust registreeris Ukraina Keskvalimiskomisjon 26. mail esimese kandidaadi.
Kandidaadid.
Osalenud kandidaadid.
199 majoritaarses valimisringkonnas oli registreeritud 3082 kandidaati.
Valimistele lubamisest keeldumised.
Ukraina Keskvalimiskomisjon keeldus 23. juunil Uute Jõudude Liikumist valimistele lubamast. Liikumise kandidaatide nimekirjas oli ka Mihheil Saakašvili. 15. juunil 2019 teatas Ukraina Ülemkohus, et on teinud otsuse, mille kohaselt blogija Anatoli Šari ei saa kandideerida, sest pole olemasolevate tõendite kohaselt viimased viis aastat elanud Ukrainas.
Kultuurikorraldus

Kultuurikorraldus on kultuurielu korraldamine; ka eriala.
Eestis õpetatakse kultuurikorraldust näiteks Tartu Ülikooli Viljandi Kultuuriakadeemias.
Eestis ühendab kultuurikorraldajad Eesti Kultuurikorraldajate Liit.
Kultuurikorralduse valdkondi: ürituskorraldus.
Louis Trichardt

Louis Trichardt (varem Trichardtsdorp, 2003–2014 Makhado) on linn Lõuna-Aafrika Vabariigis Limpopo provintsis Vhembe ringkonnas, Makhado valla halduskeskus.
Linn on asutatud 1899. aastal ja on saanud nime ühe voortrekkerite juhi Louis Tregardti järgi.
Lõuna-Aafrika Vabariigi 2011. aasta rahvaloenduse andmetel oli Louis Trichardti elanikest mustanahalisi aafriklasi 72,72%, valgeid 20,02%, India või Aasia päritolu inimesi 5,71%, värvilisi 1,26% ja teisi 0,28%. Venda keelt pidas emakeeleks 39,47% inimesi, afrikaani keelt 22,85%, inglise keelt 11,70%, pedi keelt 6,60%, tsonga keelt 6,13% ja sotho keelt 2,60% inimesi.
Tractus

Tractus (ladina keeles 'katkematu', 'pidev') on laul, mis lauldakse missaliturgias pärast graduaali "alleluia" asemel paastuajal, leinamissas ja muudel patukahetsusliku loomuga teenistustel, mil juubeldavat "alleluia"'t ei peeta kohaseks. On missa propriumi osa ja ajalooliselt vanim psalmoodiline laul missas, juba alates 6. sajandist.
Vormilt on "tractus" psalmilaulmine ilma antifonita ja kordusvärsita ("responsum"). Tekst koosneb vähemalt kahest psalmi"versus"'est, mis lauldakse järjest, ilma vahetekstita (sellest ka laulu nimetus). "Tractus"'e tekstiks võib olla isegi terve psalm või lõik "canticum"'ist. Erinevalt hõiskavast "alleluia"'st on "tractus" karakterilt tõsine, kohati rohkem süllaabilises stiilis, kohati rikkalikult melismaatiline ja kasutab rohkesti tüüpkaunistusi. Meloodiad on kaheksast kirikuhelilaadist esineb vaid kahes, teises ja kaheksandas toonis, st hüpodoorias või hüpomiksolüüdias.
Kiip (merendus)

Kiip on veesõiduki tekil või umbreelingu serval paiknev seadis veesõiduki kinnitusotste (köis, tross, vaier) läbi juhtimiseks.
Kirjeldus.
Üldjuhul paiknevad kiibid veesõiduki peateki serva lähedal.
Kiip on tihti avatud haaradega, kuid võib olla ka suletud ehk kinnine või kombineeritud mitmeosalisena. Avatud kiibi haarad võivad olla pikendatud ja paralleelseks pööratud, võimaldades nii kinnitusotsa hõlpsat läbi asetamist ja samas kindlamat fikseerimist.
Suuremate laevade või muude veesõidukite kiibid on sageli 1-3 püstrulliga (ühe või kolme püstrulli puhul on üks püstrull keskel), vähendamaks kinnitusotste hõõrdumist ja kulumist ning võimaldamaks lisaks otsi paremaks ühekaupa käsitsemiseks teinetesest eraldada. Suletud haaradega ehk kinnisel kiibil võivad olla rullid kõigil külgedel.
Tallinna 24. Algkool

Tallinna 24. Algkool oli 5-klassiline õppeasutus, mis tegutses 1919–1928 Tallinnas aadressil Kentmanni tänav 6b.
Koolimaja kuulus EELK Oleviste kiriku nõukogule, kes 25. juulil 1918 sõlmis linnaga üürilepingu 1922. aasta lihavõttepühadeni. Kooli juhataja oli Mihhail Jefimov.
1919. aastal õppis koolis 282 last, neist 119 poissi ja 163 tüdrukut. Peamiselt olid need lähipiirkondade lapsed – Juhkentalist, Kompasnast, Sibulakülast ja Torupilli kandist. Kuid mõned lapsed käisid koolis ka Koplist ja Pääskülast.
1920. aastal oli koolil 16 koolipinki, 12 tooli, neli suurt tahvlit, kaheksa seinalampi, harmoonium ja arvemasin.
Lisaraha teenimiseks andis kool ruume üürile. 1919. aasta suvest tegutsesid seal ENÜ Tungal näitering, laulukoor ja lugemistuba, 1. novembrist 1921 Noorte Näite ja Muusika Selts Linda. 1927. aastal korraldas o/ü Ökonomist majas kaubanduskursusi.
Juba 1920 aastate keskel kavatseti 24. Algkool sulgeda. Kui 1923/1924. õppeaastal õppis seal tublisti üle 500 lapse, siis 1927. aasta oktoobris ainult 300 õpilase ringis.
11. juunil 1928 andiski kooli juhtkond ruumid üle EELK Oleviste kiriku nõukogule, õpilased ja õpetajad suunati ümber teistesse koolidesse.
Seejärel asus endise 24. Algkooli ruumidesse Tallinna Linna Saksa Tütarlaste Humanitaargümnaasium.
Senwabarwana

Senwabarwana (varem Bochum) on linn Lõuna-Aafrika Vabariigis Limpopo provintsis Capricorni ringkonnas, Bloubergi valla halduskeskus.
Asula on rajatud misjonijaamana 1890. aastal.
Lõuna-Aafrika Vabariigi 2011. aasta rahvaloenduse andmetel oli Senwabarwana elanikest mustanahalisi aafriklasi 98,83%, India või Aasia päritolu inimesi 0,37%, värvilisi 0,06%, valgeid 0,02% ja teisi 0,69%. Sotho keelt 89,41% pidas emakeeleks, inglise keelt 1,41%, venda keelt 1,21%, tsonga keelt 0,71% ja teisi keeli 1,43%.
Keenia jalgpallikoondis

Keenia jalgpallikoondis on Keenia rahvuskoondis jalgpallis.
Keenia meeskond on viiel korral kvalifitseerunud Aafrika rahvaste karikavõistlustele, kuid maailmameistrivõistluste finaalturniirile pole veel jõudnud.
Ruķeļi

Ruķeļi on küla Lätis Alūksne piirkonnas Anna vallas. Küla jääb piirkonna keskusest Alūksnest 8 ja Riiast 209 km kaugusele.
Külast läheb läbi maantee P43.
Kušķi

Kušķi on küla Lätis Alūksne piirkonnas Anna vallas. Küla jääb piirkonna keskusest Alūksnest 12 ja Riiast 210 km kaugusele.
Külast läheb läbi maantee V388.
Adrakaši

Adrakaši on küla ("mazciems") Lätis Alūksne piirkonnas Jaunalūksne vallas. Küla jääb piirkonna keskusest Alūksnest 11 ja Riiast 213 km kaugusele.
Külast läheb läbi maantee V396.
Aastal 2007 oli külas 8 elanikku.
Bajs

Bajs (ka Beja või Baja, vanasti ka Bejas mežniecība ehk "Beja metskond") on küla ("mazciems") Lätis Alūksne piirkonnas Jaunalūksne vallas. 
Küla jääb piirkonna keskusest Alūksnest 12 ja Riiast 214 km kaugusele. Bajs asub Alūksne jõe kaldal. Jõel asub küla kohal Beja veskijärv.
Külast läheb läbi maantee V396. Seal asub Mežniecība bussipeatus.
Küla asub endise Beja mõisa alal. 22. veebruaril 1919 toimus külas lahing Põhja Poegade ja Nõukogude Läti armee 6. laskurpolgu vahel.
Aastal 2007 oli külas 11 elanikku.
Mārtiņi

Mārtiņi on küla ("mazciems") Lätis Alūksne piirkonnas Jaunalūksne vallas. 
Küla jääb piirkonna keskusest Alūksnest 13 ja Riiast 214 km kaugusele. Mārtiņi asub Alūksne jõe kaldal.
Külast läheb läbi maantee V401. Seal asub Liepnas pagrieziensi bussipeatus.
Aastal 2007 oli külas 6 elanikku.
Bērzukalns

Bērzukalns on küla ("mazciems") Lätis Alūksne piirkonnas Jaunalūksne vallas. Küla jääb piirkonna keskusest Alūksnest 2 ja Riiast 214 km kaugusele, asudes linna piiril merepinnast 219 meetri kõrgusel Helēnas iela lõpus.
Bundzene

Bundzene on küla ("mazciems") Lätis Alūksne piirkonnas Jaunalūksne vallas. 
Küla jääb piirkonna keskusest Alūksnest 13 ja Riiast 214 km kaugusele. Bundzene asub Alūksne jõe kaldal.
Külast läheb läbi maantee P40. Seal asub Bundzene bussipeatus.
Aastal 2007 oli külas 7 elanikku.
Garasimi

Garasimi on küla ("mazciems") Lätis Alūksne piirkonnas Jaunalūksne vallas. Küla jääb piirkonna keskusest Alūksnest 7 ja Riiast 208 km kaugusele.
Garasimi asub Ievedne jõe kaldal. Külast läheb läbi maantee P41. Seal asub Garasimi bussipeatus. Garasimi ja Siseņi küla vahel asuv Siseņi ehk Garasīmi linnamägi on riikliku kaitse all olev muinsusmälestis.
2007. aastal oli külas 25 elanikku.
Garjuri

Garjuri on küla ("mazciems") Lätis Alūksne piirkonnas Jaunalūksne vallas. Küla jääb piirkonna keskusest Alūksnest 9 ja Riiast 210 km kaugusele.
Külast läheb läbi maantee P40. Seal asub Garjuri bussipeatus. Garjuri lähistel asuvad Garjuri muinaskalmed ehk Kalmemägi on regionaalse kaitse all olev muinsusmälestis.
Aastal 2007 oli külas 60 elanikku.
Igaunīši

Igaunīši (ka Igaunieši) on küla ("mazciems") Lätis Alūksne piirkonnas Jaunalūksne vallas. Küla jääb piirkonna keskusest Alūksnest 17 ja Riiast 219 km kaugusele.
Külast läheb läbi maantee V396.
Jurenski

Jurenski on küla ("mazciems") Lätis Alūksne piirkonnas Jaunalūksne vallas. 
Küla jääb piirkonna keskusest Alūksnest 16 ja Riiast 217 km kaugusele. Jurenski asub paigas, kus Juranska jõgi Pedetsisse suubub.
Külast läheb läbi maantee V401. Seal asub Jurenski bussipeatus.
Aastal 2007 oli külas 10 elanikku.
Kanaviņas

Kanaviņas on küla ("mazciems") Lätis Alūksne piirkonnas Jaunalūksne vallas. Küla jääb piirkonna keskusest Alūksnest 2,5 ja Riiast 204 km kaugusele. Külas asub Kanaviņase järv.
Aastal 2007 oli külas 7 elanikku.
Messier 22

Messier 22 (ka M22 ja NGC 6656) on elliptiline kerasparv, mis asub Amburi tähtkujus, Linnutee keskosa lähedal.
Parve avastas 26. augustil 1665 Abraham Ihle ja see oli üks esimesi avastatud kerasparvi. 5. juunil 1764 lisas Charles Messier selle oma kataloogi. Messier 22 oli 1930. aastal üks esimesi kerasparvi, mida uuris hoolikalt Harlow Shapley, kes avastas parves umbes 70 000 tähte ja leidis, et sel on tihe keskosa.
Messier 22 asub Maast umbes 10 600 valgusaasta kaugusel, olles Maale lähimaid kerasparvi. Parve diameeter on 99 ± 9 valgusaastat. Messier 22 tähesuurus on 5,1 ja see on tähistaeva üks heledamaid kerasparvi.
Very Large Array avastas parvest kaks musta auku, mille mass on 10–20 Päikese massi ning 2012. aastal kinnitas avastuse Chandra kosmoseteleskoop. Mustade aukude avastamine viitab sellele, et mustade aukude väljutamine täheparvest ei ole nii efektiivne, kui varem arvati, ja ilmselt sisaldab Messier 22 5–100 musta auku. Tähtede ja mustade aukude vastastikune mõju võib selgitada, miks on täheparve keskosa ebatavaliselt suur.
Lāčudārzs

Lāčudārzs (kohalikus murdes Ločudorzs) on küla ("mazciems") Lätis Alūksne piirkonnas Jaunalūksne vallas.
Küla jääb piirkonna keskusest Alūksnest 21 ja Riiast 223 km kaugusele. Lāčudārzs asub Juranska jõe kaldal.
Külast läheb läbi maantee V401. Seal asub Lāčudārzsi bussipeatus.
Aastal 2007 oli külas 3 elanikku.
Lāzberģis

Lāzberģis on küla ("mazciems") Lätis Alūksne piirkonnas Jaunalūksne vallas. Küla jääb piirkonna keskusest Alūksnest 8 ja Riiast 210 km kaugusele.
Külast lähevad läbi maanteed V389 ja V390. Lāzberģis asub merepinnast 190 meetri kõrgusel Alūksne järve kaldal. Seal asub Lāzberģise bussipeatus.
Külas kasvab kaks looduskaitsealust tamme.
Küla on kujunenud endise Wolffidele kuulunud Lāzberģi mõisa juurde. Mõisa häärber on arhitektuurimälestisena kohaliku kaitse all.
2007. aastal oli külas 9 elanikku.
Lejasšķiņķi

Lejasšķiņķi (ka Šķiņķi) on küla ("mazciems") Lätis Alūksne piirkonnas Jaunalūksne vallas. Küla jääb piirkonna keskusest Alūksnest 6 ja Riiast 208 km kaugusele Ievedne jõe kaldale.
Aastal 2007 oli külas 7 elanikku.
Lenkava

Lenkava on küla ("mazciems") Lätis Alūksne piirkonnas Jaunalūksne vallas. Küla jääb piirkonna keskusest Alūksnest 11 ja Riiast 213 km kaugusele.
Külast läheb läbi maantee P41.
Matisene

Matisene (ka Beja) on küla ("ciems") Lätis Alūksne piirkonnas Jaunalūksne vallas. Küla jääb piirkonna keskusest Alūksnest 11 ja Riiast 212 km kaugusele.
Külast lähevad läbi maanteed V396, V399 ja V400. Seal asub Beja bussipeatus.
Matisene tekkis endise Beja vallamaja, vallakooli ja Matisene kõrtsi ("Mattisen") juurde. Asula kasvas nõukogude perioodil, mil seal asus aastani 1971 kohaliku külanõukogu keskus. Toona oli Matisena ka kolhoosi "Gaišais ceļš" keskasulaks. Hiljem oli küla sovhoosi "Alūksne" keskasulaks. Tänapäeval jääb küla maadele ka endise Babecka mõisa kompleks.
Külas on raamatukogu.
Murjāņi (Alūksne piirkond)

Murjāņi on küla ("mazciems") Lätis Alūksne piirkonnas Jaunalūksne vallas. 
Küla jääb piirkonna keskusest Alūksnest 14 ja Riiast 216 km kaugusele. Murjāņi asub Alūksne jõe kaldal.
Külast läheb läbi maantee V399. Seal asub Murjāņi bussipeatus.
Aastal 2007 oli külas 4 elanikku.
Ploskums

Ploskums on küla ("mazciems") Lätis Alūksne piirkonnas Jaunalūksne vallas. Küla jääb piirkonna keskusest Alūksnest 18 ja Riiast 220 km kaugusele.
Külast läheb läbi maantee P40. Seal asub Ploskumsi bussipeatus.
Aastal 2007 oli külas 7 elanikku.
Putāni

Putāni (kohalikus murdes Putani) on küla ("mazciems") Lätis Alūksne piirkonnas Jaunalūksne vallas. Küla asub merepinnast 19 m kõrgusel ja jääb piirkonna keskusest Alūksnest 5 ja Riiast 206 km kaugusele.
Aastal 2007 oli külas 10 elanikku.
Messier 23

Messier 23 (ka M23 ja NGC 6494) on hajusparv, mis asub lõunataevas Amburi tähtkujus.
Parve avastas 20. juunil 1764 Charles Messier, kes lisas selle oma kataloogi.
Messier 23 asub Maast umbes 2150 valgusaasta kaugusel. Parv sisaldab vähemalt 176 tähte. Parve vanus on umbes 330 miljonit aastat.
Rečiņi

Rečiņi on küla ("mazciems") Lätis Alūksne piirkonnas Jaunalūksne vallas. Küla jääb piirkonna keskusest Alūksnest 17 ja Riiast 219 km kaugusele.
Külast läheb läbi maantee P40. Seal asub Rečiņi bussipeatus.
Aastal 2007 oli külas 5 elanikku.
Saļņi

Saļņi on küla ("mazciems") Lätis Alūksne piirkonnas Jaunalūksne vallas. Küla jääb piirkonna keskusest Alūksnest 8 ja Riiast 209 km kaugusele.
Külast läheb läbi maantee P41. Seal asub Saļņi bussipeatus.
Aastal 2007 oli külas 12 elanikku.
Sauliķi

Sauliķi on küla ("mazciems") Lätis Alūksne piirkonnas Jaunalūksne vallas. Küla jääb piirkonna keskusest Alūksnest 7 ja Riiast 209 km kaugusele.
Külast läheb läbi maantee P43.
Aastal 2007 oli külas 3 elanikku.
Siseņi

Siseņi (kohalikus murdes Sisiņi) on küla ("mazciems") Lätis Alūksne piirkonnas Jaunalūksne vallas. Küla jääb piirkonna keskusest Alūksnest 3 ja Riiast 205 km kaugusele.
Külast läheb läbi maantee P41. Seal asuvad Kalnadruvase ja Siseņi bussipeatus. Garasimi ja Siseņi küla vahel asuv Siseņi ehk Garasīmi linnamägi on riikliku kaitse all olev muinsusmälestis.
2007. aastal oli külas 19 elanikku.
Skujas

Skujas on küla ("mazciems") Lätis Alūksne piirkonnas Jaunalūksne vallas. Küla jääb piirkonna keskusest Alūksnest 6 ja Riiast 207 km kaugusele.
Külast läheb läbi maantee P41. Skujases kasvav 30 m kõrgune saar on võetud looduskaitse alla.
Aastal 2007 oli külas 15 elanikku.
Sven Paulus

Sven Paulus (sündinud 31. detsembril 1978) on eesti ajakirjanik, näitleja ja luuletaja.
Pärast Rapla Ühisgümnaasiumi lõpetamist õppis ta aastail 1998-2007 Tartu Ülikoolis ajakirjandust, semiootikat ja teisi sotsiaalteadusi. 
Paulus on töötanud raadios Vaba Euroopa, Kuku Raadios, Vikerraadios ning olnud Generaadio peatoimetaja. Aastail 2003-2012 töötas ta muu hulgas Eesti Televisioonis saadete "Joon", "Parlament", "Osoon", "Puutepunkt", "Teateid tegelikkusest" juures. 
Lisaks on ta avaldanud artikleid ajalehtedes, ajakirjades ja portaalides. Paulus on Tartu Üliõpilasteatri kaasasutaja ning osalenud mitme festivali korraldamises.
Stocene

Stocene on küla ("mazciems") Lätis Alūksne piirkonnas Jaunalūksne vallas. Küla jääb piirkonna keskusest Alūksnest 7 ja Riiast 209 km kaugusele.
Külast lähevad läbi maanteed V399 ja V400. Seal asub Baloži bussipeatus.
Aastal 2007 oli külas 5 elanikku.
Struņķene

Struņķene (ka Strunķene) on küla ("mazciems") Lätis Alūksne piirkonnas Jaunalūksne vallas. Küla jääb piirkonna keskusest Alūksnest 10 ja Riiast 212 km kaugusele.
Külast läheb läbi maantee V400.
Aastal 2007 oli külas 6 elanikku.
Vesterbro

Vesterbro on Taani Kopenhaageni üks linnaosasid.
Linnaosas elab 51 466 elanikku.
Linnaosas asub muu hulgas Eesti järgi nimetatud tänav: Estlandsgade.
Mandeni

Mandeni (ka Mandini) on linn Lõuna-Aafrika Vabariigis KwaZulu-Natali provintsis iLembe ringkonnas, Mandeni valla halduskeskus.
Tugela jõgi voolab läbi Mandeni, linna keskusest on jõe suudmeni 10 km.
Lõuna-Aafrika Vabariigi 2011. aasta rahvaloenduse andmetel oli Mandeni elanikest mustanahalisi aafriklasi 54,79%, valgeid 24,62%, India või Aasia päritolu inimesi 14,86%, värvilisi 4,35% ja teisi 1,41%. Suulu keelt pidas emakeeleks 47,82% inimesi, inglise keelt 31,92% ja afrikaani keelt 14,83%.
Rei vindicatio

Rei vindicatio oli Vana-Rooma omandihagi, mille esitas asja mittevaldav omanik asja valdava mitteomaniku vastu, et tunnustada omandiõigust. Sellega kaitsti kolme rikutud õigust: õigust asja vallata, kasutada ja käsutada. 
"Rei vindicatio" hagi said esitada vaid Rooma kodanikud kviiritliku omandi kaitseks. Kui hagi oli edukas, sai hageja valduse endale. Juhul, kui kostja eitas hageja omandiõigust, siis pidi hageja tõendama, et ta on asja omandanud "ius civile" norme järgides Rooma kodanikult. Kostja võis kaitseks algatada hagi "actio publicana in rem", milles ta pidi tõendama, et ta valdas asja sellistel tingimustel, mis tavaliselt viivad asja igamiseni ("usucapio").
Tekkimine.
Omandi kaitse Roomas "rei vindicatio" kujul oli vajalik seoses eraomandi tekkimisega. Maa oli algselt ühiskasutuses ja kuulus riigile ehk Rooma kogukonnale tervikuna. Kõigepealt tekkis asjade üksikisikule kuulumise idee "res nec mancipi" puhul, mis hiljem arenes vallasasjade puhul eraomandiks. Näiteks tapetud metsloom, lind või töödeldud majapidamisese kuulus püüdjale või tootjale. Kui omanik püüdis talle kuuluvat vallasasja kaitsta, oli kaitse alus pigem rikkuja lubamatu tegu kui omaniku õigus asjale. Suur osa maast jaotati Rooma kodanike vahel ja muutus lõpuks eraomandiks. Kui keegi rikkus sellise maatüki kasutamist, siis esialgu oli samuti kaitse aluseks õigusrikkumine, mitte õigus ise. Siit arenes arvatavasti ka omandi kaitse "rei vindicatio" kujul, kus hageja maatüki kohta magistraadi ees pidulikult deklareeris, et see kuulub kviriitliku õiguse alusel temale.
"Rei vindicatio" protsessi kord.
Kui esitati asjaõiguslik hagi vallasasjade või iseliikuvate asjade kohta, mida oli (näilises protsessis) võimalik preetori ette ainult tuua või juhtida, siis vinditseeriti preetori ees järgmisel viisil: vinditseerija hoidis käes keppi; seejärel läks ta kõnealuse asja, näiteks orja juurde ja ütles nii: "Ma väidan, et see ori kuulub mulle Ius quiritium|kviriitliku õiguse alusel. Sellel õiguslikul alusel, mis ma ütlesin, ennäe vaadake, ma panin oma vinditseerimiskepi peale." Vastaspool lausus ja tegi samamoodi. Kui mõlemad olid vinditseerinud, ütles preetor: "Jätke, mõlemad, ori rahule." Nad jätsidki. 
Esimesena vinditseerija küsis vastaspoolelt järgmist: "Ma küsin, kas sa ütled, millisel [õiguslikul] alusel sinu vindikatsiooninõue põhineb?" ja vastaspool vastas: "Ma tõendasin oma nõuet asetades, vinditseerimiskepi [orja] peale." Esimesena vinditseerija ütles: "Kuna sa oled õigusvastaselt väitnud, et ori kuulub sulle, siis ma kutsun sind üles panema "sacramentum"’iks (protsessitagatiseks) 500 assi." Vastaspool vastas omakorda sarnaselt: "Ja mina [kutsun] sind [üles sama tegema]." Kui vaidlusalune asi oli väärt rohkem kui 1000 assi, siis määrati 500 assi. Kui asi oli väärt vähem kui 1000, siis oli "sacramentum" 50 assi. Protsess jätkus samamoodi nagu isikuliste hagide puhul. Preetor tegi ajutise otsuse jätta asi ühe poole valdusse ning käskis teisel poolel esimesele "sacramentum" üle anda.
Tugela Ferry

Tugela Ferry on linn Lõuna-Aafrika Vabariigis KwaZulu-Natali provintsis uMzinyathi ringkonnas, Msinga valla halduskeskus.
Linn asub Tugela jõe vasakul kaldal.
Lõuna-Aafrika Vabariigi 2011. aasta rahvaloenduse andmetel oli Tugela Ferry elanikest mustanahalisi aafriklasi 97,13% valgeid 1,86%, värvilisi 0,67%, India või Aasia päritolu inimesi 0,24% ja teisi 0,05%. Suulu keelt pidas emakeeleks 95,36% inimesi, inglise keelt 1,88%, ndebele keelt 0,55%, afrikaani keelt 0,55% ja viipekeelt 0,39%.
Koster (LAV)

Koster on linn Lõuna-Aafrika Vabariigis Loodeprovintsis Bojanala Platinumi ringkonnas, Kgetlengrivieri valla halduskeskus.
Koster on asutatud 1913. aastal. Linn sai nimi Bastiaan Kosteri järgi, kelle farmi maadele linn rajati.
Lõuna-Aafrika Vabariigi 2011. aasta rahvaloenduse andmetel oli Kosteri elanikest mustanahalisi aafriklasi 89,6%, valgeid 7,5%, värvilisi 1,2%, India või Aasia päritolu inimesi 0,5% ja teisi 1,2%. Tsvana keelt pidas emakeeleks 79,2% inimesi, afrikaani keelt 7,6%, inglise keelt 3,6%, suulu keelt 1,5% ja teisi keeli 8,1%.
Šļukums

Šļukums on küla ("skrajciems" ehk hajaküla) Lätis Alūksne piirkonnas Ziemeri vallas. 
Šļukums asub valla keskosas merepinnast 169 meetri kõrgusel Vaidva jõe kaldal. Küla asub valla keskusest Māriņkalnsist 5, piirkonna keskusest Alūksnest 11 ja Riiast 207 kilomeetri kaugusel. Seal asub Šļukumsi bussipeatus.
Küla jääb osaliselt Vana-Laitsna kaitstavale maastikule.
Aastal 2007 oli külas 9 elanikku.
Šķērsti

Šķērsti (ka Šķersti) on küla ("mazciems") Lätis Alūksne piirkonnas Ziemeri vallas. Šķērsti asub valla lõunaosas merepinnast 189 meetri kõrgusel. Küla asub valla keskusest Māriņkalnsist 7, piirkonna keskusest Alūksnest 4 ja Riiast 202 kilomeetri kaugusel.
Külas kasvavad nimetu tamm, Šķērsti kadakas, Šķērsti saar ja Šķērsti tamm on võetud looduskaitse alla.
Aastal 2007 oli külas 11 elanikku.
Stāmeri

Stāmeri (kohalikus murdes Stomari või Stomeri) on küla ("skrajciems" ehk hajaküla) Lätis Alūksne piirkonnas Ziemeri vallas. Stāmeri asub valla keskosas merepinnast 188 meetri kõrgusel Dzegužkalnsi mäest (192,2 m) põhjas. Küla asub valla keskusest Māriņkalnsist 8, piirkonna keskusest Alūksnest 17 ja Riiast 205 kilomeetri kaugusel.
Küla lähistel kasvav Stāmeri mänd on võetud looduskaitse alla. Stāmeri jääb Vana-Laitsna kaitstavale maastikule.
Aastal 2007 oli külas 7 elanikku.
Bieranti

Bieranti (kohalikus murdes Bīranti) on küla ("mazciems") Lätis Alūksne piirkonnas Ziemeri vallas. Bieranti asub valla lääneosas merepinnast 164 meetri kõrgusel. Küla asub valla keskusest Māriņkalnsist 11, piirkonna keskusest Alūksnest 11 ja Riiast 198 kilomeetri kaugusel.
Külas kasvavad Bieranti tammed ja Sniķeri tamm on võetud looduskaitse alla.
Aastal 2007 oli külas 7 elanikku.
Cielavas

Cielavas (kohalikus murdes Cīlavas) on küla ("mazciems") Lätis Alūksne piirkonnas Ziemeri vallas. 
Cielavas asub valla loodeosas merepinnast 213 meetri kõrgusel. Küla asub valla keskusest Māriņkalnsist 7, piirkonna keskusest Alūksnest 17 ja Riiast 192 kilomeetri kaugusel. Seal asub Dēliņkalnsi bussipeatus. Küla jääb Vana-Laitsna kaitstavale maastikule.
Aastal 2007 oli külas 13 elanikku.
Gobas

Gobas (kohalikus murdes Gūbas) on küla ("mazciems") Lätis Alūksne piirkonnas Ziemeri vallas. Gobas asub valla lõunaosas merepinnast 199 meetri kõrguse. Küla asub valla keskusest Māriņkalnsist 7, piirkonna keskusest Alūksnest 2 ja Riiast 202 kilomeetri kaugusel.
Külas kasvav Dravnieki pärn on võetud looduskaitse alla.
Vengerski

Vengerski on küla ("mazciems") Lätis Alūksne piirkonnas Ziemeri vallas. 
Vengerski asub valla lõunaosas merepinnast 199 meetri kõrguse. Küla asub valla keskusest Māriņkalnsist 4, piirkonna keskusest Alūksnest 5 ja Riiast 200 kilomeetri kaugusel. Seal asub Vengerski bussipeatus.
Aastal 1960 rajati Vengerskisse linnuvabrik, mis hiljem erastati. Pärast moderniseerimist aastal 2017 kujunes sealne linnukasvatuskompleks Läti teiseks munadetootjaks.
Aastal 2007 oli külas 2 elanikku.
Kampji

Kampji on küla ("mazciems") Lätis Alūksne piirkonnas Ziemeri vallas. 
Kampji asub valla põhjaosas merepinnast 219 meetri kõrgusel. Küla asub valla keskusest Māriņkalnsist 10, piirkonna keskusest Alūksnest 15 ja Riiast 199 kilomeetri kaugusel. Seal asub Saulītese bussipeatus.
Küla jääb Vana-Laitsna kaitstavale maastikule.
Aastal 2007 oli külas 26 elanikku.
Venemaa kultuuriministeerium

Venemaa Föderatsiooni Kultuuriministeerium (vene keeles Министерство культуры Российской Федерации) on Venemaa Föderatsiooni valitsusasutus, mis korraldab ühiskonnaelu kultuurivaldkonnas.
21. jaanuarist 2020 on Venemaa kultuuriminister Olga Ljubimova. Varasemaid kultuuriministreid: Mihhail Švõdkoi (2000–2004) ja Vladimir Medinski (2012–2020).
Venemaa spordiministeerium

Venemaa Föderatsiooni Spordiministeerium (vene keeles Министерство спорта Российской Федерации) on Venemaa Föderatsiooni valitsusasutus, mis korraldab ühiskonnaelu spordivaldkonnas.
19. oktoobrist 2016 on asutuse juht spordiminister Pavel Kolobkov.
Venemaa tervishoiuministeerium

Venemaa Föderatsiooni Tervishoiuministeerium (vene keeles Министерство здравоохранения Российской Федерации) on Venemaa Föderatsiooni valitsusasutus, mis korraldab ühiskonnaelu tervishoiuvaldkonnas.
21. maist 2012 kuni 21. jaanuarini 2020 oli tervishoiuministriks Veronika Skvortsova.
Alates 21. jaanuarist 2020 on sellel kohal Mihhail Muraško.
Venemaa transpordiministeerium

Venemaa Föderatsiooni Transpordiministeerium (vene keeles Министерство транспорта Российской Федерации) on Venemaa Föderatsiooni valitsusasutus, mis korraldab ühiskonnaelu transpordivaldkonnas (transpordi infrastruktuur, veondus, transiit, logistika, ühistransport, liiklus raudteel, metroos, maanteedel ja tänavatel, vee- ja õhuteedel).
18. maist 2018 on asutuse juht transpordiminister Jevgeni Dietrich.
Lendas üle käopesa (romaan)

"Lendas üle käopesa" on Ken Kesey 1962. aastal ilmunud romaan.
Romaani põhjal on kirjutatud Miloš Formani 1975. aasta filmi "Lendas üle käopesa" stsenaarium.
Podkowa Leśna

Podkowa Leśna on linn Poolas Masoovia vojevoodkonnas Grodzisk Mazowiecki maakonnas.
Podkowa Leśna asub Varssavi kesklinnast ligikaudu 23 km edelas.
Podkowa Leśna on suvituskoht. Alates 1920. aastatest on elektrirongiühendus Varssaviga.
Podkowa Leśna on asutatud 1925. aastal. 1. jaanuaril 1957 sai Podkowa Leśna alevi staatuse ja 31. detsembril 1968 linnaõigused.
Hongkongi dollar

Hongkongi dollar (HKD) on Hongkongis käibiv rahaühik.
2016. aasta aprilli seisuga oli Hongkongi dollar maailmas rahvusvahelises rahakäibes 13. kohal. Seda ületas Singapuri dollar ja sellele järgnes Norra kroon.
Lipsko

Lipsko on linn Poolas Masoovia vojevoodkonnas, Lipsko maakonna ja Lipsko valla halduskeskus. Lipsko asub Varssavist ligi 130 km lõunakagus.
Lipskot on ürikutes esmamainitud 1589. aastal. Linnaõigused sai Lipsko 1613. aastal, kuid kaotas need 1868. aastal. Lipsko sai linnaõigused tagasi 1958. aastal.
Brok

Brok on linn Poolas Masoovia vojevoodkonnas Ostrów Mazowiecka maakonnas, Broki valla halduskeskus.
Brok asub Bugi jõe paremal kaldal, Ostrów Mazowieckast umbes 12 km lõunas.
Broki on ürikutes esimest korda mainitud 13. sajandil. Linnaõigused sai Brok 1501. aastal, kuid kaotas need 1869. aastal. Brok sai linnaõigused tagasi 1922. aastal.
Kantoni keel

Kantoni keel on hiina makrokeele Yue murderühma prestiižvariant, mille kujunemise keskuseks on Hiina kaguosa ja iseäranis Guangzhou linn (varem tuntud kui Kanton). Seda kõneldakse ka Hongkongis ja Macaus.
See on Kantoni murderühma ehk Yue murderühma keelte seas suurim ja mõjukaim.
Kosów Lacki

Kosów Lacki on linn Poolas Masoovia vojevoodkonnas Sokołów Podlaski maakonnas, Kosów Lacki valla halduskeskus.
Ürikutes on Kosów Lackit esmamainitud 1202. aastal. Kosów Lacki sai linnaõigused 1723. aastal, kuid kaotas need 1869. aastal. 1. jaanuaril 2000 sai Kosów Lacki linnaõigused tagasi.
1964. aastal leiti Kosów Lacki kiriklast El Greco maal "Püha Franciscuse ekstaas".
Aleksander Toom

Aleksander Toom (20. oktoober 1823 Koikla mõisa Retla küla – 4. august 1907 Kaarma) oli Saaremaa prohvet hüüdnimega Habakuk II. 
Aleksander Toom omas haruldaselt terast mõistust ja oskas juba 4-aastaselt lugeda. 12-aastaselt oli tal Piibel juba neli korda läbi loetud. Ta lõpetas Valjala kihelkonnakooli ja õppis Riias kangruametit. 
1840. aastate keskel elas Aleksander Toom Ansekülas, kus ta abiellus. Hiljemalt 1855 oli ta Lööne mõisa kangur. 
Tänu heale piiblitundmisele ja kõnemehe andele sai temast vennastekoguduse rahva seas armastatud eestlugeja Tõnija ligidal Haagi palvemajas. Eriti meeldis talle kõnelda Vana Testamendi prohvetite raamatutest. Mõisnikud, keda ta kõnedes palju piitsutas, keelasid tal kõnepidamise ära. 
Pärast vennakeste juurest lahkumist sai Aleksander Toom ilmutuse, milles ta tundis ära Jumala kutse minna kirikute uste ette Piiblit lugema. Sisemine hääl ütelnud temale: “Tahad sa või mitte, aga Jumal on sind määranud rahvast patutöö pealt pöörama, suurte ja kõrgete ülekohut paljastama ja vaevatute kaitseks üles astuma.” 
Aleksander Toom jutlustas kiriku uste ees peaaegu kõigis Saaremaa kihelkondades, eriti Valjalas ja Kaarmal ning tegi seda surmani. Oma jutlusi alustas ta kohe pärast jumalateenistuse lõppu ning jäi rahvale meelde värvika ning otsekohese kõnega. 
1874. aastal läks ta Valjalast ära Püha kihelkonda ja elas Uduvere külas. Elu lõpul elas ta Kaarmal. Seal oli ta Rudolf Kallase ristiisaks. 
Aleksander Toom on maetud Kaarma surnuaeda. Eluajal olevat ta lasknud valmistada endale hauakivi tekstiga „Siin hingab Aleksander Toom, see Jumala loom, kes sõdis Saaremaa saatanate ja Kuressaare kuraditega ja võitis.“ Omaksed häbenesid plaati ja asetasid selle matusel haua põhja ning katsid haua teise plaadiga.
Nanjingi leping

Nanjingi või Nankingi leping oli 29. augustil 1842 sõlmitud rahuleping, mis lõpetas aastatel 1839–1842 Hiina Qingi riigi ja Suurbritannia vahel toimunud esimese oopiumisõja. See oli esimene Hiina ja väliste imperialistlike võimude vahel sõlmitud ebavõrdne leping.
Nanjingi leping andis Suurbritannia valdustele Hiinas puutumatuse ja ekstraterritoriaalsuse, avas kaubanduseks viis lepingusadamat ja kohustas Hiinat andma brittide käsutusse Hongkongi saare.
Lepinguga kaasnes 1843. aasta oktoobris sõlmitud täiendav Bogue'i leping, mis lubas Briti kodanike üle kohut pidada Briti kohtutes ja andis Suurbritanniale Hiinas mistahes õiguse, mille Hiina teistele riikidele andis.
Giorgi Gahharia

Giorgi Gahharia (gruusia keeles "გიორგი გახარი"; sündinud 19. märtsil 1975 Thbilisis) on Gruusia poliitik, 2019–2021 Gruusia peaminister.
Enne seda oli ta 13. novembrist 2017 kuni 8. septembrini 2019 Gruusia siseminister ja aastatel 2016–2017 Gruusia majandusliku arengu minister.
Ta õppis aastatel 1992–1994 Thbilisi Riikliku Ülikooli ajalooteaduskonnas, aastatel 1994–2000 õppis ta Moskva Riikliku Ülikooli politoloogiateaduskonnas, ta lõpetas teaduskonna politoloogia magistrina. 
Aastatel 2000–2004 õppis ta Moskva Riikliku Ülikooli kõrgemas ärikoolis.
Marako keel

Marako keel on Etioopias kõneldav keel, mis kuulub afroaasia keelkonna kuši keelte hulka. Kõnelejaid on umbes 64 000.
Marako keel on lähedane hadija keelele.
Ruuna mõis

Ruuna mõis (saksa keeles "Hoflage Runa") oli Veriora mõisa karjamõis Räpina kihelkonnas Võrumaal.
Veel 1860. aasta paiku oli Ruuna mõisa asemel üheksa talu. Umbes 1863. aasta paiku lasi Veriora mõisa omanik August von Roth lammutada Ruuna ja Siila küla, mõisastas mõlema küla maad ja rajas sinna Ruuna karjamõisa. Sealt lahkuma sunnitud elanikele anti asumiseks kas metsamaad või muid kõlbmatuid "veeremaid".
Kesk-Lancashire'i Ülikool

Kesk-Lancashire'i ülikool (inglise keeles "University of Central Lancashire") on ülikool Inglismaal Lancashire'i krahvkonnas Prestonis.
Ülikool asutati 1828.
Ülikoolis õpib üle 24 000 üliõpilase (2016).
Changchuni ülikool

Changchuni ülikool (inglise keeles "Changchun University") on ülikool Hiinas Changchunis.
Ülikool asutati 1946.
Bieżuń

Bieżuń on linn Poolas Masoovia vojevoodkonnas Żuromini maakonnas, Bieżuńi valla halduskeskus. Bieżuń asub Wkra jõe ääres, Żurominist umbes 12 km lõunas ja Varssavi kesklinnast ligikaudu 110 km loodes.
Bieżuń sai linnaõigused 1406. aastal, kuid kaotas need 1869. aastal. 31. detsembril 1993 sai Bieżuń linnaõigused tagasi.
Bieżuńis asub Väikelinna Muuseum (Muzeum Małego Miasta w Bieżuniu).
Carletoni Ülikool

Carletoni ülikool (inglise keeles "Carleton University") on ülikool Kanadas Ottawas.
Ülikool asutati 1942.
Ülikoolis õpib üle 30 000 üliõpilase.
Cincinnati Ülikool

Cincinnati Ülikool (inglise keeles "University of Cincinnati") on ülikool USAs Ohio osariigis Cincinnatis.
Ülikool asutati 1819.
Ülikoolis õpib üle 44 000 üliõpilase (2016).
Clarksoni ülikool

Clarksoni ülikool (inglise keeles "Clarkson University") on ülikool USAs New Yorgi osariigis Potsdamis.
Ülikool asutati 1896.
Ülikoolis õpib üle 4300 üliõpilase.
Colgate'i ülikool

Colgate'i ülikool (inglise keeles "Colgate University") on ülikool USAs New Yorgi osariigis Hamiltonis.
Ülikool asutati 1819.
Ülikoolis õpib üle 2900 üliõpilase.
Concepcióni ülikool

Concepcióni ülikool (hispaania keeles "Universidad de Concepción") on ülikool Tšiilis Concepciónis.
Ülikool asutati 1919.
Ülikoolis õpib üle 26 000 üliõpilase.
Concordia ülikool (Kanada)

Concordia ülikool (inglise keeles "Concordia University") on ülikool Kanadas Quebeci osariigis Montréalis.
Ülikool asutati 1974.
Ülikoolis õpib üle 46 000 üliõpilase (2017).
Messier 24

Messier 24 (ka M24, Amburi täheparv ja IC 4715) on täheparv, mis asub Amburi tähtkujus. 
Parve avastas 20. juunil 1764 Prantsuse astronoom Charles Messier, kes lisas selle oma kataloogi. 
Messier 24 asub Maast umbes 10 000 valgusaasta kaugusel ja see on 600 valgusaastat lai. Parv on umbes 220 miljonit aastat vana.
Tähed, täheparved ja muud astronoomilised objektid, mis moodustavad Messier 24, on osa Linnutee Carina-Sagittariuse harust. Messier ise kirjeldas M24 kui "suurt udukogu, mis sisaldab palju tähti" ja hindas selle laiuseks umbes 1,5°. Messier 24 asub Omega udukogu ja Messier 18 lähedal ning see on üks ainult kolmest Messier' objektist, mis pole süvataeva objekt.
Esna kool

Esna kool oli kool Järvamaal Esnas. 
Kool asutati 1850. või 1860. aastatel.
Kool on olnud algkool.
1943 tähistas kool 100. aastapäeva.
Esku (paikkond)

Esku on paikkond Lääne-Viru maakonnas Haljala vallas Tepelvälja külas.
20. sajandi alguses oli see küla staatuses, jäi Haljala kihelkonda.
Eskus asub Esku kabel.
Eskilstuna Eesti Selts

Eskilstuna Eesti Selts on Rootsi eestlaste selts, mis tegutseb Eskilstunas. 
Seltsil on oma arhiiv, mida digitaliseeritakse.
Selts käib koos peamiselt Eskilstuna Eesti Kodus.
Selts on Rootsi Eestlaste Liidu liige.
Messier 25

Messier 25 (ka M25 ja IC 4725) on hajusparv, mis asub Amburi tähtkujus.
Parve avastas 1745. aastal Philippe Loys de Chéseaux ja 1764. aastal lisas Charles Messier selle oma kataloogi.
Parv asub Maast umbes 2000 valgusaasta kaugusel. Parve vanus on umbes 90 miljonit aastat ja see sisaldab 601 tähte. Messier 25 on umbes 13 valgusaastat lai ja selle mass on 1,937 Päikese massi.
Messier 26

Messier 26 (ka M26 ja NGC 6694) on hajusparv, mis asub Kilbi tähtkujus.
Parve avastas 20. juunil 1764 Prantsuse astronoom Charles Messier, kes lisas selle oma kataloogi.
Messier 26 asub Maast 5160 valgusaasta kaugusel ja selle laius on 22 valgusaastat. Parve vanus on 89 miljonit aastat. Messier 26 sisaldab 90 tähte.
Puhja Valla Leht

Puhja Valla Leht (1995–2002 Kodune Vald Puhja) oli 1995–2017 ilmunud ajaleht, mis vahendas Puhja valla uudiseid. Lehte andis välja Puhja vallavalitsus. Lehte toimetas Heiki Rokka.
Pärast 2017. aasta haldusreformi, mille käigus liitus Puhja vald Elva vallaga, annab endise Puhja valla aladel toimuva kohta uudised edasi Elva Valla Leht.
Messier 28

Messier 28 (ka M28 ja NGC 6626) on kerasparv, mis asub Amburi tähtkujus.
Parve avastas 27. juulil 1764 Prantsuse astronoom Charles Messier, kes lisas selle oma kataloogi.
Parv asub Maast umbes 17 900 valgusaasta kaugusel ja see on 12 miljardit aastat vana. Messier 28 sisaldab üle 50 000 tähe.
Warka

Warka on linn Poolas Masoovia vojevoodkonnas Grójeci maakonnas, Warka valla halduskeskus. Warka asub Pilica jõe ääres, Grójecist umbes 24 km idakagus ja Varssavi kesklinnast ligikaudu 51 km lõunas.
Warka oli olemas juba 13. sajandil. Linnaõigused sai Warka millalgi 1302. ja 1321. aasta vahel.
Warkas asub õlletehas Browar Warka.
Infoleht (Vastemõisa vald)

Infoleht oli 1996–2005 aastatel ilmunud ajaleht, mis vahendas Vastemõisa valla uudiseid. Lehte andis välja Vastemõisa vallavalitsus. Lehte toimetas Malle Kobin.
Infolehe eelkäija oli Marjamaa.
2002 ilmus lehe vahel lisa "Kildu Killud".
Karl Ahrens

Karl Friedrich Wilhelm Ahrens (24. oktoober 1855 Rostock – 10. juuli 1938 Roela, Virumaa) oli saksa päritolu Eesti metsandustegelane.
Elulugu.
Ta sündis 1855. aastal Saksamaal Rostockis metsaülema pojana. Õppis metsaasjandust Rostockis ja Greifswaldis, seejärel töötas metsnikuna Mecklenburgis ja Schönburgis. Oktoobris 1880 tuli Eestimaale ning määrati kindraladjutant Orjevskile kuulunud Riguldi, Padise kloostri, Nõva, Hatu, Palivere, Ohtu, Vasalemma, Piirsalu ja Paatsalu ning Soomes asuva Karunsoo mõisate metsaülemaks. 1884. aastal sai krahv Ungern-Sternbergi Hiiumaa metsade ülemvalitsejaks. Elas Hiiumaal Isabella metsamõisas, mille hoonestus on tänapäevaks hävinud (säilinud vaid infotahvel). Esimese maailmasõja ajal saadeti ta Venemaa valitsuse poolt Siberisse, kus elas aastatel 1914–1918 Simbirskis. Eestisse naasnuna määrati Roela metsaülemaks, kust ka 1929. aastal pensionile läks. Suri 1938. aastal.
Tegevus Hiiumaal.
Hiiumaale on Ahrens tähtis kui looduse kujundaja. Tähtsaim metsaarendus on Luidja lepik, mille ta rajas luiteliivade kinnistamiseks aastatel 1901–1903. Veel tõi ta Hiiumaale sisse Kesk- ja Lõuna-Euroopa puid ja põõsaid ning fauna rikastamiseks hirvesid ja halljäneseid.
Kuni 1900. aastani ei õnnestunudki Luidja randa elujõulist kultuuri luua. 1901. aastal julgustas fakt, et liivaluidetest läbijooksvate ojade ääres looduslikult sangleppi kasvab (tänu põhjavee lähedusele ja savikihi olemasolule liivavälja all), katsetada liivade kinnistamisel lepa istutamist. Kolme aasta jooksul istutati 23 ha suurusele alale 1-2-aastasi lepataimi, mis võeti koos mullapalliga ojade äärest ja lääne pool asuvast lepikust. Paremate kasvutingimuste loomiseks kaeti liiv adruga. Võitlus liivaga kestis aastaid, enne kui elujõuline lepik kujunes ja oma ülesannet täitma hakkas .
Ahrens on Lauka külas mõisaalleede rajaja, kuid paljud puud on vanuse tõttu välja langenud.
Messier 29

Messier 29 (ka M29 ja NGC 6913) on hajusparv, mis asub Luige tähtkujus.
Parve avastas 1764 Prantsuse astronoom Charles Messier, kes lisas selle oma kataloogi. 
Messier 29 asub Gamma Cygni lähedal ja paikneb Maast 4000 valgusaasta kaugusel. Parve diameeter on 11 valgusaastat. Messier 29 on 10 miljonit aastat vana ja see sisaldab umbes 50 tähte.
Messier 30

Messier 30 (ka M30 ja NGC 7099) on kerasparv, mis asub Kaljukitse tähtkujus.
Parve avastas 1764. aastal Prantsuse astronoom Charles Messier ja lisas selle oma kataloogi. 
Messier 30 asub Maast umbes 27 100 valgusaasta kaugusel ja on umbes 93 valgusaastat lai. Linnutee keskosast asub see umbes 22 000 valgusaasta kaugusel. Parv on umbes 12,93 miljardit aastat vana ja selle mass on umbes 160 000 Päikese massi. Parv sisaldab üle 150 000 tähe.
Supes

Supes on küla ("mazciems") Lätis Alūksne piirkonnas Jaunalūksne vallas. Küla jääb piirkonna keskusest Alūksnest 9 ja Riiast 210 km kaugusele.
Külast läheb läbi maantee V399. Seal asub Supese bussipeatus.
Aastal 2007 oli külas 8 elanikku.
Tereški

Tereški on küla ("mazciems") Lätis Alūksne piirkonnas Jaunalūksne vallas. Küla jääb piirkonna keskusest Alūksnest 13 ja Riiast 215 km kaugusele.
Külast läheb läbi maantee V396.
2007. aastal oli külas 21 elanikku.
Vecputrene

Vecputrene (kohalikus murdes Vacputrene) on küla ("mazciems") Lätis Alūksne piirkonnas Jaunalūksne vallas. Küla jääb piirkonna keskusest Alūksnest 18 ja Riiast 220 km kaugusele.
Külast läheb läbi maantee V396. Seal asub Tūcene bussipeatus.
Aastal 2007 oli külas 4 elanikku.
Vēverkalns

Vēverkalns (kohalikus murdes Vieverkols) on küla ("mazciems") Lätis Alūksne piirkonnas Jaunalūksne vallas. Küla jääb piirkonna keskusest Alūksnest 10 ja Riiast 213 km kaugusele.
Külast läheb läbi maantee V390. Vēverkalns asub Alūksne jõe kaldal. Küla lähistel kasvav 24 m kõrgune Vēverkalnsi tamm on võetud looduskaitse alla.
Aastal 2007 oli külas 7 elanikku.
Visikums

Visikums (kohalikus murdes Veisikums) on küla ("mazciems") Lätis Alūksne piirkonnas Jaunalūksne vallas. Küla jääb piirkonna keskusest Alūksnest 15 ja Riiast 216 km kaugusele.
Külast lähevad läbi maanteed P40 ja V396. Seal asub Ezīšava bussipeatus.
Visikums on kujunenud Kolberģi mõisa Vizikumsi karjamõisa ja hilisema Vizikumsi mõisa juurde. Külas kasvav 20 m kõrgune Visikumsi vaher on võetud looduskaitse alla.
Aastal 2007 oli külas 20 elanikku.
Messier 32

Messier 32 (ka M32 ja NGC 221) on kääbusgalaktika, mis asub Andromeeda tähtkujus.
Galaktika avastas 1749. aastal Prantsuse astronoom Guillaume Le Gentil. 
Messier 32 asub Maast 2,49 miljoni valgusaasta kaugusel. Messier 32 on üks kahest heledamast galaktikast, mis tiirleb ümber Andromeeda galaktika.
Blekteskalns

Blekteskalns (kohalikus murdes Blekteskols) on küla ("mazciems") Lätis Alūksne piirkonnas Mārkalne vallas. Küla jääb piirkonna keskusest Alūksnest 18 ja Riiast 220 km kaugusele.
Külast läheb läbi maantee V391.
Aastal 2007 oli külas 8 elanikku.
Cirakalns

Cirakalns (kohalikus murdes Cirakols) on küla ("mazciems") Lätis Alūksne piirkonnas Mārkalne vallas. Küla asub merepinnast 190 meetri kõrgusel ja jääb piirkonna keskusest Alūksnest 13 ja Riiast 210 km kaugusele.
Küla ei asu ühegi riigimaantee lähistel. Seal asuvad Žubītese ja Zīlītese bussipeatus.
2007. aastal oli külas 14 elanikku.
Degumi

Degumi (kohalikus murdes Dagumi) on küla ("mazciems") Lätis Alūksne piirkonnas Mārkalne vallas. Küla jääb piirkonna keskusest Alūksnest 25 ja Riiast 227 km kaugusele.
Külast läheb läbi maantee V390. Seal asub Degumi bussipeatus.
Aastal 2007 oli külas 24 elanikku.
Ezīšava

Ezīšava on küla Lätis Alūksne piirkonnas Mārkalne vallas. Küla jääb piirkonna keskusest Alūksnest 17 ja Riiast 217 km kaugusele.
Küla ei asu ühegi riigimaantee lähistel. Seal asub Ezīšava bussipeatus.
Aastal 2007 oli külas 20 elanikku.
Radzymin

Radzymin on linn Poolas Masoovia vojevoodkonnas Wołomini maakonnas, Radzymini valla halduskeskus. Radzymin asub Varssavi kesklinnast umbes 23 km põhjakirdes.
Radzymin on asutatud 1440. aastal, linnaõigused sai 1475. aastal.
Radzyminis on sündinud poola keeleteadlane Jan Baudouin de Courtenay (1845–1929).
Lejaskrogs

Lejaskrogs (kohalikus murdes Lajaskrūgs) on küla ("mazciems") Lätis Alūksne piirkonnas Mārkalne vallas. Küla jääb piirkonna keskusest Alūksnest 23 ja Riiast 225 km kaugusele.
Külast läheb läbi maantee V390. Seal asub Ponkuļi bussipeatus.
Pujakalns

Pujakalns (kohalikus murdes Pujakols) on küla ("mazciems") Lätis Alūksne piirkonnas Mārkalne vallas. Küla jääb piirkonna keskusest Alūksnest 16 ja Riiast 224 km kaugusele.
Külast läheb läbi maantee V390. Seal asub Pīlādži bussipeatus.
Aastal 2007 oli külas 10 elanikku.
Vaidava (Alūksne piirkond)

Vaidava on küla ("mazciems") Lätis Alūksne piirkonnas Mārkalne vallas. Küla asub merepinnast 169 meetri kõrgusel Vaidva jõe kaldal ja jääb piirkonna keskusest Alūksnest 10 ja Riiast 204 km kaugusele.
Külast läheb läbi maantee V386.
Vuķi

Vuķi on küla ("mazciems") Lätis Alūksne piirkonnas Mārkalne vallas.
Küla jääb piirkonna keskusest Alūksnest 13 ja Riiast 214 km kaugusele. Seal asub Vuķi bussipeatus.
Külast läheb läbi maantee V390. Seal asuvad regionaalse kaitse all olevad Vuķi muinaskalmed; ka kasvab seal kaks looduskaitsealust mändi.
Aastal 2007 oli külas 14 elanikku.
Jaunzemi (Mārkalne vald)

Jaunzemi on küla ("mazciems") Lätis Alūksne piirkonnas Mārkalne vallas.. Küla jääb piirkonna keskusest Alūksnest 19 ja Riiast 220 km kaugusele.
Jaunzemi asub Akaviņa jõe kaldal. Külast läheb läbi maantee V391.
Volkova (Läti)

Volkova on küla ("mazciems") Lätis Alūksne piirkonnas Mārkalne vallas. Küla jääb piirkonna keskusest Alūksnest 18 ja Riiast 222 km kaugusele.
Külast läheb läbi maantee V390. Seal asub Volkova bussipeatus. Volkova asub Akaviņa jõe kaldal.
Aastal 2007 oli külas 18 elanikku.
Messier 34

Messier 34 (ka M34 ja NGC 1039) on hajusparv, mis asub Perseuse tähtkujus.
Parve avastas Giovanni Batista Hodierna, kuid avastamisaeg pole teada. 25. augustil 1764 vaatles parve Prantsuse astronoom Charles Messier, kes lisas selle oma kataloogi.
Parv asub Maast 1500 valgusaasta kaugusel ja selle diameeter on 14 valgusaastat. Parv on 200–250 aastat vana ja sisaldab umbes 100 tähte.
Haaslava meeskoor

Haaslava meeskoor on Tartu maakonnas Kastre vallas Haaslaval tegutsev meeskoor.
Koori asutas 15. jaanuaril 1923 Aksel Rüütel. Koor kandis algul nime "Haaslava Meeslauluselts".
Koori juhib aastast 1988 Kalev Lindal.
Głogów Małopolski

Głogów Małopolski on linn Poolas Podkarpacie vojevoodkonnas Rzeszówi maakonnas, Głogów Małopolski valla halduskeskus. Głogów Małopolski asub Rzeszówi kesklinnast umbes 12 km põhjas.
Głogów Małopolski on asutatud 1570. aastal, linnaõigused sai 1578. aastal.
Messier 36

Messier 36 (ka M36 ja NGC 1960) on hajusparv, mis asub Veomehe tähtkujus.
Parve avastas Giovanni Batista Hodierna, kuid täpne avastusaeg pole teada. Parve taasavastas 1749. aastal Guillaume Le Gentil ja 1764. aastal vaatles seda Prantsuse astronoom Charles Messier, kes lisas selle oma kataloogi.
Messier 36 asub Maast 4100 valgusaasta kaugusel ja selle diameeter on 14 valgusaastat. Parv on umbes 25 miljonit aastat vana ja see sisaldab üle 60 tähe.
Tractus stellae

"Tractus stellae" (ladina keeles 'tähe tee'), eesti allikates esineb ka nimi "Tractus Stellae - Herodes ja kolm Hommikumaa tarka", on ladinakeelne liturgiline draama, lugu Petlemma tähte järgiva kolme targa teekonnast ja kuningas Herodesest. See on üks kahest (teine on "Visitatio Sepulchri") liturgilisest draamast, mis leiduvad Zagrebist leitud 11. sajandi lõpu käsikirjas, nn "Missale Aniqussimum"'is (Zagrebi ülikooli raamatukogu, käsikiri MR 165). Käsikirjas on draama tekst ja neumades märgitud meloodiad, aga samuti servamärkused ja väikesed parandused tekstis, mis näitab, et "Tractus stellae"'t mängiti ja ilmselt korduvalt, samas kui teise draama käsikirjas selliseid korduva kasutamise märke pole. Draama esineb ka hilisemais keskaegsetes käsikirjades, näiteks ühes Roueni 13. sajandi käsikirjas (Ms Paris, BN lat. 904).
Sisu.
Draama algab protsessioonilauluga "Procedentem sponsum" - targad on saabunud otsima sündinud kuningat, ja pöörduvad küsimusega kuninga poole: "Haec est causa viae". Kuningas Herodes küsib omakorda, mis märgist nad teavad kuninga sünnist - "Regem quem quaeritis", ja pärast kirjatundjate käest saadud vastust läkitab targad teele "Ite, et de puero" ("minge ja uurige lapse kohta"). "Ecce stellae" - täht ilmub ja kolm tarka kummardavad Jeesuslast. Ingel annab käsu tarkadele valida teine tee - "Impleta sunt omnia". "Tractus stellae" on mõeldud kolmekuningapäeva matutiini lõpuks, sellele viitab draamat lõpetav "Te Deum laudamus" koos piduliku antifoniga "O Regem caeli".
Zagrebi käsikiri on tervenisti monoodilises stiilis ja hilisemates käsikirjades esinevad sama tekstiga, ent kolmehäälselt kaunistatud lõigud ei saa olla varasemad kui 13. sajand.
Esitused Eestis.
Vanamuusikaansambel Hortus Musicus esitas liturgilist draamat mõned aastad pärast käsikirja avastamist nii ringreisil Saksamaal kui ka 1987. aastal VI Hollandi varajase muusika festivalil Utrechtis. 1989. aastal ilmus sellest ka salvestus vinüülplaadil "Itaalia tantsud XIV sajandi käsikirjadest. Liturgiline draama "Tractus Stellae" XI sajandi Zagrebi käsikirjast" (LP, "Мелодия", salvestus Tallinna stuudios 1988).
Liturgilise draama ainetel on Eesti Telefilm teinud muusikalise telemängufilmi "Kann allikal" (režissöör Dorian Supin), milles draama stseenid avanevad vaimuliku isa Martini visioonidena, esitab ansambel "Hortus Musicus". Isa Martini osas Sulev Luik, teistes osades Tiina Tõnis, Rein Soomets, Peeter Brambat, Paul Oja, Vallo Kepp, Georg Bogatkin, Heino Müller, Jaanus Nõgisto ja tsirkusekollektiiv Säde liikmed.
Lennuki tänav

Lennuki tänav on mitme Eesti tänava nimi:
Rehe tänav (Tallinn)

Rehe tänav on tänav Tallinnas Haabersti linnaosas Astangu asumis. 
Tänav sai nime 19. septembril 2007.
Toominga tänav (Tallinn)

Toominga tänav on tänav Tallinnas Pirita linnaosas Pirita asumis. 
Tänav sai nime 1920. aastatel. Varem kandis see "Tominga tänava" nime.
Kavasoo küla

Kavasoo oli küla Pärnumaal. Küla jääb tänapäeval Tohera küla alale. Kihelkondlikult kuulus küla Vändra kihelkonda. Küla kaotati 1977, mil see liideti Tohera külaga.
Küla lähedal asub Kavasoo.